Oficiālais Vēstnesis L 005 , 09/01/2002 Lpp. 0008 - 0009



Komisijas Direktīva 2002/1/EK (2002. gada 7. janvāris), ar kuru groza Direktīvu 94/39/EK attiecībā uz barību, kura paredzēta aknu funkcijas veicināšanai dzīvniekiem, kam ir hroniska aknu mazspēja (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 13. septembra Direktīvu 93/74/EEK par barību, kas paredzēta īpašiem barošanas mērķiem [1], kurā jaunākie grozījumi izdarīti ar Direktīvu 1999/29/EK [2], un jo īpaši tās 6. panta c) apakšpunktu, tā kā: (1) Ar Direktīvu 94/39/EK [3], kas grozīta ar Direktīvu 95/9/EK [4], Komisija ir pieņēmusi īpašiem barošanas mērķiem paredzētās dzīvnieku barības pieļaujamo lietošanas veidu sarakstu. (2) Turpmākajā zinātniskajā izpētē ir pierādīts, ka dzīvnieku barībā, kas paredzēta aknu funkcijas veicināšanai suņiem un kaķiem, kuriem ir hroniska aknu mazspēja, nav jāsamazina vai jāizmaina tauku saturs. Tomēr tā liecina, ka būtu lietderīgi uz etiķetes norādīt, ka dzīvniekiem, kurus baro ar šādu barību, pastāvīgi jābūt pieejamam ūdenim. (3) Tāpēc attiecīgi jāgroza Direktīva 94/39/EK. (4) Šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 94/39/EK pielikumu groza saskaņā ar šīs direktīvas pielikumu. 2. pants Dalībvalstīs stājas spēkā normatīvi un administratīvi akti, kas nepieciešami, lai vēlākais līdz 2002. gada 20. novembrim nodrošinātu atbilstību šai direktīvai. Par to dalībvalstis tūlīt informē Komisiju. Dalībvalstīm pieņemot minētos tiesību aktus, tajos jāietver atsauce uz šo direktīvu vai arī šāda atsauce jāpievieno to oficiālajai publikācijai. Dalībvalstis nosaka, kā izdarāma šāda atsauce. 3. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 2002. gada 7. janvārī Komisijas vārdā — Komisijas loceklis David Byrne [1] OV L 237, 22.9.1993., 23. lpp. [2] OV L 115, 4.5.1999., 32. lpp. [3] OV L 207, 10.8.1994., 20. lpp. [4] OV L 91, 22.4.1995., 35. lpp. -------------------------------------------------- PIELIKUMS Direktīvas 94/39/EK pielikuma B daļā tekstu par īpašo barošanas mērķi "aknu funkcijas veicināšanai hroniskas aknu mazspējas gadījumā" , kas attiecas uz suņiem un kaķiem, aizstāj ar šo tabulu: "Īpašais barošanas mērķis | Galvenās barības īpašības | Dzīvnieku sugas vai kategorijas | Marķējuma deklarācijas | Ieteicamais lietošanas termiņš | Citi noteikumi | 1 | 2 | 3 | 4 | 5 | 6 | Aknu funkcijas veicināšana hroniskas aknu mazspējas gadījumā | Augstas kvalitātes proteīns, vidējs proteīna saturs, augsts neaizstājamo taukskābju saturs un augsts viegli šķeļamo ogļhidrātu saturs | Suņi | Proteīna avotsNeaizstājamo taukskābju satursViegli šķeļamie ogļhidrāti, pēc vajadzības ieskaitot to apstrādiNātrijsKopējais vara daudzums | Sākumā līdz sešiem mēnešiem | Uz iepakojuma, trauka vai etiķetes norādīt: "Pirms lietošanas vai lietošanas perioda pagarināšanas ieteicams konsultēties ar veterinārārstu". Lietošanas pamācībā norādīt: "Dzīvniekam pastāvīgi jābūt pieejamam ūdenim." | Augstas kvalitātes proteīns, vidējs proteīnu saturs, augsts neaizstājamo taukskābju saturs | Kaķi | Proteīna avotsNeaizstājamo taukskābju satursNātrijsKopējais vara daudzums | Sākumā līdz sešiem mēnešiem | Uz iepakojuma, trauka vai etiķetes norādīt: "Pirms lietošanas vai lietošanas perioda pagarināšanas ieteicams konsultēties ar veterinārārstu". Lietošanas pamācībā norādīt: "Dzīvniekam pastāvīgi jābūt pieejamam ūdenim"" | --------------------------------------------------